LOOTUS
VÕIT
ELU
PÖÖRDEPUNKT Aasta kõige imelisem aeg
Tere ja häid jõule!
Nii tore, et oled koos meiega.
Häid jõule ja tõesti - tore, et meid vaatad.
Ja mul on hea meel, et saan olla siin koos teiega.
Millised ka te jõuluplaanid on? On teil midagi põnevat plaanis?
Minu jõulud tähendavad alati Lola ja poistega koos olemist,
mis on parim osa jõuludest.
Käime koos suusatamas, või teeme midagi muud,
aga see on me pere ühine aeg.
Jõuluroad on muidugi ka võrratud ja süüa saab nii palju, kui kulub!
Kuid ma armastan muidugi ka oma peret.
Mu vanem poeg Emmanuel on sündinud 20. detsembril,
nii et me tähistame nii ta sünnipäeva kui jõule.
Minagi armastan oma peret, sõites jõuludeks Tennesseesse,
kus saan veeta aega koos oma õelastega.
Nad on juba päris suured, kuid me teeme igasugu tüdrukute asju
Inimesed üle kogu maailma tahavad jõulude ajal lugeda Piiblit.
Piiblite kirjastajad on leidnud sellele trendile ka põhjuse.
Piibli lugemine kasvab aasta aastalt jõulude ajal jõudsasti.
See ei üllata YouVersion-äpi loojat pastor Bobby Gruenewaldi.
On igati loomulik,
et inimesed hakkavad jõulude ajal mõtlema Jumala peale.
Vahel täitsa esimest korda.
Pühade ajal haarab üha enam inimesi Piibli järele,
või kuulab selle audio versiooni.
Sellest on ka teadlik Wycliffe'i Piiblitõlke Ühing.
Ühing tõlgib Piiblit keeltesse, milles seda veel pole.
Kui kujutada ette maailma, kus pole ühtki Piiblit
ja korraga sa saad osa sellest Heast Sõnumist.
On jõulud, kus räägitakse Rahuvürstist,
lepitusest ja lootusest,
kuid sa pole seda kõike oma emakeeles varem kuulnud.
YouVersion'i peakontoris Edmondis, Oklahomas
on märgatud ootamatut kasvu Piibli äpi kasutamises.
Lugejate arv kasvab detsembris-jaanuaris pea 50%
olles mõjutatud pühade ajast.
Inimesed loevad jõuluevangeeliumi,
andes samas uusaasta lubadusi Piibli lugemise osas.
Kahjuks aga jääbki see lubadus vaid lubaduseks.
Veebruari saabudes on sageli nii,
et kui Piibli lugemisest pole saanud harjumust,
siis selle lugemine ka väheneb.
Kuid Gruenewald ütleb, et kui jääda siiski Jumala Sõna juurde,
toob see kaasa lausa jumalikke lahendusi.
Piibel on lambiks me jalgteel.
Lugedes igapäevaselt Jumala Sõna, saab ka Jumal valgustada me teed.
Ja kes meist ei vajaks seda?
Huvitav. Ma ei teadnudki seda. Hea teada.
Tean, et loed oma Piiblit igapäevaselt. Selles pole kahtlustki.
Kuid kas sa koged jõulude ajal samuti suuremat vajadust
selle lugemise järele?
Mitte eriti.
Londonis, Premier Gospel raadiojaamas
loen nii mina kui kogu me meeskond aasta läbi Piiblit.
Nii et ma ei koge jõulude ajal erilist vajadust seda rohkem lugeda.
Loomulikult me tähistame Kristuse elu ja oma usku
ja nii oleme ka oma raadiokanalil lugenud sel aastal päris palju Piiblit.
Lahe!
Kuid Simisola Okai loeb meile nüüd jõuluaega sobiva kirjakoha.
Aitäh, Muyiwa.
1 Timoteose 1:15
"Ustav on see sõna ja väärib igati vastuvõtmist,
et Kristus Jeesus on tulnud maailma päästma patuseid,
kelle seast esimene olen mina."
Jõuluevangeelium on üks imelisemaid lugusid läbi aegade.
Kristus sündis sõimes abitu inimlapse kujul.
See on suurimaid armastuse tegusid üldse.
Filiplastele 2:7 öeldakse, et Jeesus, olles Jumala kuju.
ei arvanud osaks olla Jumalaga võrdne,
vaid loobus iseenese olust,
võttes orja kuju, saades inimese sarnaseks;
ja ta leiti välimuselt inimesena.
Ta alandas iseennast.
Mis saaks olla veel alandavam,
kui kogu universumi Jumal sündimas beebina?
Jeesus oli võrdne Jumalaga, kuid Ta otsustas saada inimeseks.
Ta oli beebi, kellest sirgus mees ja kes andis oma elu patuste eest.
Olen tõeliselt rõõmus, et Jeesus tuli siia maailma.
Siinkohal aga pisut prantsuse hõngu Elevandiluu rannikult.
Mynda Aleeza laulab laulu "Pole kedagi Su sarnast".
MYNDA ALEEZA: "POLE KEDAGI SU SARNAST"
Su armastus annab jõudu mu hingele
Kui olen murtud ja väsinud
Sinu Sõna kinnitab mind
Kui olen kahtlustes ja raskustes
Sinu ülistamine valmistab mulle rõõmu
Sest Sa vastad mu palvetele
Issand, pole kedagi teist Su sarnast
Oled elav vesi, mis minus voolab
Oled eluleib
Sinu Vaim juhib mind
Su ligiolu täidab mind
Tahan tuua au Su nimele ja täita Su tahet
Issand, pole kedagi teist Sinu sarnast
Sinuga koos pole midagi võimatut
Sa täidad mu südamesoovid
Oled trööstiks mu valude keskel
Jumal, pole kedagi teist Sinu sarnast
Sinu armas ja kallis hääl
Sinu Vaimu tuli
Sinu hellus ja tõotused
Oh küll ma olen rikas Sinus
Sina oled mu suunav valgus
Mu pilk on kinnitatud Sulle
Issand
Pole kedagi teist Sinu sarnast
Sinuga koos pole miski võimatu
Sa täidad mu südamesoovid
Sa trööstid mind keset mu valu
Jumal, pole kedagi teist Sinu sarnast
Tahan armastada ja teenida Sind
Kõik oma elupäevad
Tahan elada ja leida rahu Sinu tiivasulgede all
Kustuta mu janu oma trooni ees voolavas jões
Jumal, pole kedagi teist Sinu sarnast
Issand, pole kedagi teist Sinu sarnast
Ei kedagi teist nii kaunist kui Sina Issand
Kui imeline, et just Sina oled mu Jumal
Keegi ei tervenda mu südant selliselt nagu Sina
Keegi ei kõnele nii nagu Sina
Jehoova Nissi, minu võidulipp
Jehoova Jirech, minu varustaja
Jehoova Rafa, minu tervendaja
Minu Looja, minu kaitsja
Vägev sõjas
Kogu au kuulub Sulle
Võta vastu mu ülistus
Sinu kogemused Pöördepinktiga ei pea lõppema saate lõpuga.
Järgi meid ka sotsiaalmeedia kaudu.
Tere taas! Paljude meelest on just laulud jõulude parim osa.
Mis on su lemmiklaul?
"Chestnuts Roasting on an Open Fire" Nat King Cole'lt.
Ma pole sellest kuulnudki! Kuidas see kõlab?
"Kastanid küpsemas tules, pakane näpistamas nina..."
Sa pole tõesti seda kuulnud? - Mitte kunagi!
Ma saadan selle sulle.
Üks minu lemmikuid aga on ka me järgmise teemaga seotud.
Läheme Iisraeli,
et selgitada välja ühe kuulsa jõululaulu tähendus.
"Oh tule, oh tule, Immaanuel" on üks väga armastatud jõululaul.
Paljud aga ei tea, et see oli loodud advendiaja ja mitte jõululauluks.
Iga rida on seotud Messia nimedega, mis Talle Vanas Testamendis anti.
"Oh tule, tule, Immaanuel, päästa vangist Iisrael."
Immaanueli nimi tuleb Jesaja 7. ptk'st,
kus Jesaja kuulutab ette Messia tulekut.
"Ennäe, neitsi jääb lapseootele ja toob poja ilmale
ning paneb temale nimeks Immaanuel."
Matteus laenab seda sama salmi, rääkides Jeesuse sünnist.
Teine nimi, mis on laulu kaasatud ja mis on seotud Messiaga,
on "Iisai võsuke".
"Oh tule Iisai võsuke, oh tule".
Iisai võsust räägitakse Jesaja 11. ptk's
See viitab kuninglikkusele ja väele.
Iisai oli Taaveti isa ja kui me laulame Iisai võsukesest,
siis me laulame Taaveti järglasest - Messiast, kelleks oli Jeesus.
Üks salmidest räägib koidust mägedel.
"Oh tule, koit ja täida me südamed."
Sellest hommikukoidust on juttu Malaki 3. ptk's.
"Aga teile, kes te mu nime kardate, tõuseb õiguse päike
ja paranemine tema tiibade all."
See salm ei viita niivõrd Messia kuninglikkusele,
kuivõrd Tema õrnusele ja Talle kui isikule.
Tema kaastundele nende suhtes, kes on väsinud, kannatustes ja haiged
Nii et hommik koidab ja õiguse päike tõuseb,
tuues tervenemist mitte vaid me ihudele,
aga ka me südamele, vaimule ja hingele.
Paljud fraasid, mida selles laulus on kasutatud,
tulevad Jesaja raamatust.
Üks neist näiteks on "Taaveti võti".
"Oh tule, Taaveti võti, oh tule ja ava meile tee me taevakoju".
Taaveti võti tuleb Jesaja 22. ptk'st.
See avab meile ühe vaba tee, millest on juttu ka Ilmutuseraamatus,
kus Jeesusel on Taaveti võti.
See avab uksi, mida keegi ei saa sulgeda.
Teine kaunis teema, mis selles laulus käsitlemist leiab,
on see, mis viitab Messiale kui väelisele Issandale.
Jesaja 11. ptk's, salmis 2 öeldakse, et tema peal hingab Issanda Vaim,
tarkuse ja arukuse Vaim, nõu ja väe Vaim,
Issanda tundmise ja kartuse Vaim.
Rääkides selles laulus aga Issanda väest,
viidatakse ka Talle kui seaduse ja oma Sõna andjale
Siinai mäel.
Jumala Sõna pole muidugi ainuüksi käsuseadus,
vaid ka Jeesus ise. Jeesus on Jumala Sõna.
Laul "Oh tule, oh tule, Immaanuel" väljendab me igatsust ja ootust.
Me tähistame seda, et Jeesus on juba tulnud,
samas teades, et mitte kõik ei ole veel täitunud.
Nii et see imekaunis laul kätkeb endas nii minevikku,
kui samas ka tohutut ootust,
kui Iisai võsuke, Taaveti võti, kõikvõimas Jumal, kes on meiega,
tuleb ja rajab oma Kuningriigi siia maa peale.
Minu jaoks tähendaba "Immaanuel" seda, et Jumal on minuga juba täna.
Jumal, kes on täiuslikult ligi; Jumal, kes toob pääste just praegu.
Jumal, kes tuli Jeesuse kujul
ja kes osutas meile oma armastust surres meie eest,
kutsub nii mind kui igat ühte meist nimepidi,
armastades meid kui Isa, karjane ja kuningas.
Ta pakub päästet igale inimesele ja seda juba täna.
Päästepäev on juba täna, mistõttu homseni pole vaja oodata.
Võime tunda rõõmu Immaanuelist - Jumalast meiega, juba täna.
Ma isegi ei teadnud seda.
Nüüd on hoopis teine tera laulda seda, kui teab selle tausta.
Erica Linney loeb meile aga teise jõulukirjakoha.
Aitäh, Muyiwa.
1 Timoteose 1:16:
"Kuid minu peale on halastatud seepärast,
et Kristus Jeesus saaks osutada kogu oma pikka meelt
kõigepealt mind eeskujuks tuues neile,
kes edaspidi hakkavad temasse uskuma
ja pärivad igavese elu."
Mida lähemale ma Jumalale kasvan,
seda enam muutun teadlikumaks oma pattudest ja Jumala pühadusest.
See muudab väga alandlikuks,
et kogu universumi Jumal suri selle nimel,
et mul võiks olla suhe Temaga.
Mul, kes ma olen suurim patuste seas.
Mõelda vaid, et Ta tahab omada suhet minusuguse suure patusega.
Meil oli kirikus ikka kombeks laulda:
"Sa poleks pidanud surema, kuid olen nii rõõmus, et seda tegid."
Seetõttu olen ka nende jõulude ajal nii rõõmus.
See meenutab mulle,
kui sügav on Jumala armastus mu vastu.
Siit aga tuleb järgmine jõululaul Jaci Velasquez'i esituses.
JACI VELASQUEZ: "INGLILAUL"
Öö jaheduses
Kui kuu vaikselt magab
Kulgen vaikuses lumistel tänavail
Nähes päikest loojumas mägede taga
Olen hämmingus sellest
Et Jumal, kes on loonud selle kõik
Lõi mindki
Kui mu silmad avanesid, hakkasin uskuma
Jõulumüsteerium sai selgeks mu jaoks
Suur inglite koor hüüdis mind
Juhtides mind püha ja puhta rahu sisse
Laulan laa, laa, lala laa
Lala laa, lala laa
Meile on täna sündinud Päästja
Laulan laa, laa, lala laa
Lala laa, lala laa
Messias, Issand Kristus
Inglite valgus, mis ümbritseb mu hinge
Tean täie kindlusega, et ma pole kunagi üksi
Las kõik Su lapsed kogeda Su armastust
Sind austuseks anda edasi kõike head
Laulan laa, laa, lala laa
Lala laa, lala laa
Meile on täna sündinud Päästja
Laulan laa, laa, lala laa
Lala laa, lala laa
Messias, Kristus
Issand
Ta on sündinud meile täna
Laulan laa
Laulan laa, laa, laa
Messias, Issand Kristus
Laulan laa, laa, la laa
Laulan lala laa
Uu, laa, oo
Kristus, Päästja on sündinud
Nii sulle kui mulle täna
La, la, la, la, laa
Uu, la, laa
Messias, Kristus
Messias
Kristus
Issand
Laulan la, la, laa
"Mina olen tulnud valguseks maailma,
et ükski, kes usub minusse, ei jääks pimedusse.
Ja kes iganes mu sõnu kuuleb ega pea neist kinni,
selle üle ei mõista mina kohut,
sest ma ei ole tulnud maailma üle kohut mõistma,
vaid maailma päästma." Johannese 12:46-47
Tere taas!
Jõulude aeg on aeg mõelda mööduvale aastale
ja Jumala ustavusele ning headusele minu suhtes.
Mille eest te tagasi mõeldes tänulikud olete?
Ütlen seda iga aasta, kuid nii see on - olen tänulik pere eest.
Tänulik aja eest, mida saan veeta koos perega.
Iga hetk sellest on väga kallis.
Olen igati nõus.
Mul avastati 2 aastat tagasi vähk,
mistõttu olen tänulik, et mul läheb siiski hästi.
Mu nõbul oli samuti vähk
ja arstid ütlesid, et tal pole palju jäänud elada.
Kuid sellest on nüüd 2 aastat ja tal on kõik hästi.
Mu emal avastati möödunud aastal samuti vähk.
Kuid ma olen nii tänulik, kuna meil kõigil läheb siiski hästi.
Nii et nagu ütlesid - kõige lõpuks on pere kõige olulisem.
Minuga on sama lugu.
Olen sel aastal kaotanud päris mitu sõpra ja sugulast.
Olen tänulik oma laste, naise ja tervise eest;
oma venna ja tema laste eest.
Mõelda vaid, et jookseme kogu aasta erinevate asjade järele,
samas kui kõige olulisem on siiski perega koos veedetav aeg.
Pere on kõige olulisem.
Ma loen nüüd tänase viimase Piibli kirjakoha.
1 Timoteose 1:17
"Aga ajastute Kuningale, surematule, nähtamatule, ainsale Jumalale
olgu au ja kirkus igavesest ajast igavesti! Aamen."
Valitsegu see au Kuningas sinugi elus nii sel pühade ajal kui edaspidigi.
Lõpetame saate Nicole C. Mulleni ja lauluga "Oh tule Immaanuel"
Soovime teile kauneid jõule ja head uut aastat!
Häid jõule ja head uut aastat!
NICOLE C. MULLEN: "Oh tule, oh tule, Immaanuel"
Jeesus on tulnud ja tuleb taas.
See on ühtaegu palve kui ka tõotus.
"Oh tule, oh tule, Immaanuel"
Oh tule, oh tule, Immaanuel
Ja päästa orjusest Iisrael
Kes leina üksi pagenduses
Kuniks Jumala Poeg ilmub
Rõõmusta, oh rõõmusta
Sest Immaanuel tuleb su juurde
Iisrael
Oh tule, Iisai võsuke
Vabasta oma rahvas
Saatana valitsuse alt
Päästa oma rahvas põrgu sügavustest
Anna neile võit haua üle
Rõõmusta, oh rõõmusta
Sest Immaanuel tuleb su juurde Iisrael
Oh tule, rahvaste ootus
Ja liida ühte inimeste südamed
Lepita kõik kurb lahkmeel
Ja ole meie rahu Kuningaks
Rõõmusta, oh rõõmusta
Sest Immaanuel tuleb su juurde Iisrael
Oh rõõmusta, oh rõõmusta
Sest Immaanuel tuleb su juurde Iisrael
Ta tuleb su juurde Iisrael
Ta tuleb su juurde, Ta tuleb su juurde
Ta tuleb taas, Iisrael
Tõlge: Anne-Ly Raukas